Public procurement notice: Contract Award Notice
Published: 2024-10-30
Buyer: Espoon Asunnot Oy
Country: FI
Region: FI1B1
Contract type: Services
Procedure: Open procedure
CPV classification: 71314300: Energy-efficiency consultancy services
Estimated value: 690000 EUR
Award criteria: price

Technical requirements: Hankintamenettelynä käytetään avointa menettelyä. Hankinnan ennakoitu arvonlisäveroton (alv 0 %) kokonaisarvo on 690 000 €.  Kyseessä on EU-kynnysarvon (221 000 €, alv 0 %) ylittävä hankinta. Hankinnasta ilmoitetaan työ- ja elinkeinoministeriön ylläpitämässä sähköisessä ilmoituskanava HILMA:ssa. 

Hankinnassa noudatetaan lakia julkisista hankinnoista (1397/2016).
1 Hankinnan kuvaus 

Hankinnan kohteena on energiatodistuksien laatiminen tarjouspyynnön liitteissä mainittuihin Espoon Asunnot Oy:n omistamiin rakennuksiin. Lisäksi energiatodistus laaditaan rakennuksen osalle, jos rakennuksen osa kuuluu eri käyttötarkoitusluokkaan kuin itse rakennus ja on pinta-alaltaan merkittävä. Rakennuksen osa on energiatodistuksesta annetun lain 4 §:n 1 momentissa tarkoitetulla tavalla merkittävä, jos sen lämmitetty nettoala on vähintään 10 % koko rakennuksen lämmitetystä nettoalasta ja lämmitetty nettoala ylittää suuruudeltaan 50 neliömetriä.

Energiansäästösuositusten laatimista varten energiatodistuksen laatijan tulee arvioida todistuksen kohteen rakennusosien ja teknisten järjestelmien energiatekninen kunto sekä selvittää sellaiset energiansäästömahdollisuudet, joiden avulla rakennuksen tai rakennuksen osan energiatehokkuutta voidaan parantaa kustannustehokkaasti ja huonontamatta sisäilmasto-olosuhteita (1048/2017, 4 §). Energiansäästösuositusten tulee sisältää arvio energiansäästön määrästä ja vaikutuksesta E-lukuun.

Energiatodistuksien laatimisen yhteyteen sisällytetään kohdekäynti, jossa havainnoidaan ja arvioidaan rakennusosien ja rakennuksen teknisten järjestelmien kunto ja energiatehokkuus ja jonka perusteella esitetään energiatodistuksessa toimenpide-ehdotuksia, joilla rakennuksen energiatehokkuutta voidaan parantaa. 

E-luvun laskennan lähtötiedot ja tulokset kootaan tarvittavilta osiltaan palveluntuottajan toimesta osana toimeksiantoa rakennuskohtaisesti tarjouspyynnön liitteessä olevaan Excel-muotoiseen taulukkoon. Tilaaja hyödyntää taulukkoa rakennuksien energiatehokkuuspotentiaalin tarkemmassa selvityksessä. 

Energiatodistukset tulee olla laadittu ja toimeksiantoon liittyvä koontitaulukko täydennetty 30.5.2025 mennessä.


2 Hankinnan laajuus ja valittavien toimijoiden määrä 

Hankinnan laajuus on jaettu kolmeen (3) osaan. Jokaiselle osalle on oma tarjoushintalomakkeensa. Tarjoava yritys voi saada vain yhden osa-alueen. Jos tarjouksia tulee vähemmän kuin kolme, niin tarjouksen antajalla on tällöin mahdollista saada sopimus enintään kahdesta alueesta. 

Hankinnan kohde on jaettu seuraavaan kolmeen osaan:
- Kiinteistöryhmät 101-104 ja 201-204; 347 rakennusta (121 kustannuspaikkaa)
- Kiinteistöryhmät 301-303; 306 rakennusta (63 kustannuspaikkaa)
- Kiinteistöryhmät 401-404; 476 rakennusta (93 kustannuspaikkaa)

Tarjouksen antaja määrittää itse hintalomakkeessa esitettyjen lähtötietojen perusteella kohteelle tarvittavien energiatodistuksien määrän ja esittää tämän perusteella hintalomakkeissa kustannuspaikkakohtaiset arvonlisäverolliset hinnat.

Ks. myös kohta 10 ”Valintaperusteet”.


3 Energiatodistuksien laadinnan lähtöaineisto

Energiatodistukset laaditaan hyödyntämällä tilaajan sähköisessä muodossa olevaa aineistoa. Palveluntuottajan tehtävänä on osana toimeksiantoa määrittää energiatodistuksien laskennassa tarvittavat määrätiedot ja lämmönläpäisykertoimet (U-arvot) tif- ja pdf-muotoisista arkkitehtipiirustuksista. Palveluntuottaja saa oikeudet tilaajan käytössä olevaan dokumenttihallintajärjestelmään (M-Files), josta piirustukset ovat ladattavissa määrälaskentaa varten. Tämän lisäksi tilaajalta on saatavissa mm. seuraavia tietoja:
- rakennustunnukset,
- rakennuksen valmistumis- ja peruskorjausvuodet,
- rakennustyypit (rivitalo, paritalo, kerrostalo, luhtitalo jne.),
- rakennuskohtaiset kerrosalat,
- rakennuskohtainen kerrosluku,
- rakennuksen lämmitysmuoto ja ilmanvaihtojärjestelmän tyyppi,
- energiatehokkuuskorjaukset ja niiden ajankohdat sekä
- toteutunut ostoenergiankulutus.   

Tarjouspyynnön liitteenä olevaan koontitaulukkoon on täydennetty tilaajan puolesta ne tiedot vanhoista energiatodistuksista, joita voidaan hyödyntää nykyisen vaatimuksen (1048/2017) mukaisessa energiatodistuksen laskennassa.


4 Hankintamenettely 

Hankintamenettelynä käytetään avointa menettelyä. Hankinnan ennakoitu arvonlisäveroton (alv 0 %) kokonaisarvo on 690 000 €.  Kyseessä on EU-kynnysarvon (221 000 €, alv 0 %) ylittävä hankinta. Hankinnasta ilmoitetaan työ- ja elinkeinoministeriön ylläpitämässä sähköisessä ilmoituskanava HILMA:ssa. 

Hankinnassa noudatetaan lakia julkisista hankinnoista (1397/2016).


5 Kelpoisuusehdot ja vaadittavat selvitykset

Ehdokkaan on täytettävä kohdassa 5.2 mainitut ammatilliset vähimmäisvaatimukset. Lisäksi, mikäli tarjoajalla on puutteita kohdassa 5.1 vaadittavissa selvityksissä, on Espoon Asunnoilla oikeus hylätä tarjous. 

5.1 Tilaajavastuulain mukaiset ja muut tarjoajalta vaadittavat selvitykset

Tarjoajan on toimitettava tarjouksen yhteydessä seuraavat tilaajavastuulain (1233/2006) mukaiset selvitykset:
1. selvitys siitä, että yritys on merkitty ennakkoperintälain (1118/1996) mukaiseen ennakkoperintärekisteriin ja työnantajarekisteriin sekä arvonlisäverolain (1501/1993) mukaiseen arvonlisäverollisen rekisteriin,
2. kaupparekisteriote,
3. todistus verojen maksamisesta tai verovelkatodistus taikka selvitys siitä, että verovelkaa koskeva maksusuunnitelma on tehty,
4. todistukset eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskeva maksusopimus on tehty,
5. selvitys työhön sovellettavasta työehtosopimuksesta sekä
6. todistus tapaturmavakuutuksen voimassaolosta.

Selvitykset ja todistukset eivät saa olla kolmea (3) kuukautta vanhempia tarjouksen viimeisestä jättöpäivästä laskettuna. Tarjoaja voi korvata edellä mainitut selvitykset kunnossa olevalla tilaajavastuuraportilla. Ne vaaditut selvitykset, jotka eivät selviä tarjoajan toimittamasta tilaajavastuuraportista on liitettävä erillisinä tarjouksen liitteisiin.
Kaikki kiinteistöt, joille energiatodistukset laaditaan, sijaitsevat Espoossa.


Winner: Granlund Oy
Number of bids: 9